В този курс ще се включа някога по-нататък, но мога да споделя опит по въпроса на Краси.Според мен по този въпрос трябва да се направи разграничение, да речем на "екип"  и "външни" за екипа хора. Вероятно зависи от тертипа на работа във всеки екип, но в нашия екип винаги сме ползвали Track Changes, за да знаем кой какви промени прави, когато групово разработваме някой документ. Така печелим време, когато трябва да обсъдим някоя промяна. И в повечето случаи тази опция си стои включена, но не толкова за да напомни на другите да виждат промените (те си знаят и ги гледат), колкото да напомни на последния, който ще изпрати документа на "външни" за екипа хора, да ги изключи и да прекара документа през Document Inspector-a (при 2010 - /File/Info/Prepare for Sharing/Check for Issues/Inspect Document, за другите версии не знам). Там може да избере кои "неща" точно да бъдат изтрити и кои запазени (някои от тях не се виждат или трудно се виждат от средностатистически потребител, а попаднали в подходящи ръце могат да бъдат използвани по не най-подходящ начин).Или най-малкото да му напомни да прегледа още веднъж някои елементи (например във вмъкнати документи може да има детайли, които не бихме искали да виждат външни за екипа хора, или за автор на документа да стои името на чистачката леля Пенка, щото просто нейния компютър е бил свободен последния път, когато документът е записан или започнат ;-)) или пък нещо друго - аз лично, понеже не помня много, всеки път си чета какво точно инспектира този инспектор, за да реша какво да трия. И накрая обикновено трия всичко ;-))Напоследък все по-често използваме друг начин за съвместна работа, при който виждаме в реално време кой какво прави, но той не е обект на курсовете тук. И пак в крайна сметка оформяме документа с Word (ако не е по-подходяща друга програма за конкретния документ) и го записваме като PDF, когато излиза извън екипа.